Rooney Mara

Patricia Rooney Mara (s. 17. huhtikuuta 1985 Bedford, New York, Yhdysvallat) on yhdysvaltalainen näyttelijä. Hän on ollut kahdesti Oscar- ja Golden Globe -ehdokkaana. Maran varsinainen läpimurto näyttelijänä tapahtui vuoden 2011 elokuvassa The Girl with the Dragon Tattoo. Sitä seurasivat pääroolit menestyselokuvissa, kuten Side Effects (2013), Her (2013) ja Carol (2015).

 Tausta 
Patricia Rooney Mara syntyi ja varttui New Yorkin Bedfordissa. Hänen vanhempansa ovat NFL:n kykyjenetsijä Timothy Christopher Mara ja Katherine McNulty Rooney. Hän on vanhempiensa kolmas lapsi, ja hänellä on sisarukset Daniel, Kate ja Conor. Rooney Maran äidin suku perusti 1930-luvulla Pittsburgh Steelersin, ja isänpuoleinen suku puolestaan perusti 1920-luvulla New York Giantsin. Maran sukujuuret ovat enimmäkseen Irlannista ja neljännesosaksi Italiasta.

Mara halusi sisarensa tavoin näyttelijäksi ja oli kiinnostunut alasta lapsuudessaan 1940-luvun Hollywood-elokuvien inspiroimana. Kouluaikana oli hänellä oli Julian rooli näytelmässä Romeo ja Julia. Mara ei kuitenkaan halunnut pyrkiä alalle vielä lapsena tai teininä, ja koe-esiintyi ensimmäisen kerran 19-vuotiaana.

Rooney Mara valmistui Fox High Schoolista vuonna 2003, minkä jälkeen hän vietti neljä kuukautta matkustellen Ecuadorissa, Perussa ja Boliviassa. Myöhemmin Mara opiskeli psykologiaa ja kansainvälisiä suhteita New Yorkin yliopistossa, josta hän valmistui vuonna 2010. Vasta sen jälkeen hän alkoi luoda varsinaista näyttelijänuraa.

 Ura 
Uransa alussa, vielä opiskellessaan yliopistossa Mara sai roolitöitä muutamista televisiosarjoista ja indie-elokuvista, joihin lukeutuu muun muassa vuoden 2009 kasvudraama Tanner Hall. Vuonna 2010 Mara sai enemmän huomiota sivuroolistaan David Fincherin elämäkertaelokuvassa The Social Network.

Mara teki läpimurtonsa vuonna 2011, kun hän esitti Lisbeth Salanderia Fincherin jännityselokuvassa The Girl with the Dragon Tattoo. Hän sai Salanderin roolista parhaan naispääosan Oscar-ehdokkuuden. Myöhempinä vuosina hän tähditti muun muassa elokuvia Side Effects (2013), Her (2013) ja Carol (2015). Viimeisimmästä hän sai parhaan naissivuosan Oscar-ehdokkuuden sekä Cannesin elokuvajuhlien parhaan naisnäyttelijän palkinnon. Sittemmin hän on esiintynyt muun muassa elokuvissa Lion (2016), A Ghost Story (2017), Song to Song (2017), Maria Magdaleena (2018) ja Nightmare Alley (2021).

 Hyväntekeväisyys 
Mara tunnetaan myös hyväntekeväisyydestään. Hän on yksi vegaanisen vaatebrändi Hiraeth Collectiven perustajista. Maralla on myös oma hyväntekeväisyysjärjestö Faces of Kibera, joka auttaa orpolapsia Nairobin slummeissa. Mara on kertonut näyttelijäntyön ja hyväntekeväisyystyön tasapainottamisen olevan vaikeaa.

 Yksityiselämä 
Vuodesta 2016 Mara on ollut parisuhteessa näyttelijä Joaquin Phoenixin kanssa. He menivät kihloihin vuonna 2019. Syyskuussa 2020 he saivat poikalapsen, joka nimettiin Riveriksi Phoenixin edesmenneen isoveljen, River Phoenixin mukaan.


 Filmografia 
Elokuvat Vuosi Suomenkielinen nimi Alkuperäinen nimi Rooli 2005  Urban Legends – Kauhutarinoita 3  Urban Legends: Bloody Mary  tyttö luokkahuoneessa #1 2008  Dream Boy  Evelyn 2009  Dare  Courtney The Winning Season  Wendy Friends (With Benefits)  Tara Youth in Revolt  Taggarty Tanner Hall  Fernanda 2010  Painajainen Elm Streetillä  A Nightmare on Elm Street  Nancy Holbrook The Social Network  Erica Albright 2011  The Girl with the Dragon Tattoo  Lisbeth Salander 2013  Ain’t Them Bodies Saints  Ruth Guthrie Side Effects  Emily Taylor Her  Catherine Klausen 2014  Trash  sisar Olivia2015  Pan  Tiikerililja Carol  Therese Belivet2016  Kubo ja samuraiseikkailu  Kubo and the Two Strings  Karasu ja Washi (äänirooli) Una  Una Spencer Lion  Lucy The Secret Scripture  Roseanne ”Rose” McNulty2017  The Discovery  Isla A Ghost Story  M Song to Song  Faye2018  Don’t Worry, He Won’t Get Far on Foot  Annu Maria Magdaleena  Mary Magdalene  Maria Magdaleena 2021  Nightmare Alley  Molly Cahill 2022  Women Talking  Ona Friesen

Televisiosarjat Vuosi Suomenkielinen nimi Alkuperäinen nimi Rooli Jakso(t) 2006  Kova laki: Erikoisyksikkö  Law & Order: SVU  Jessica DeLay  ”Fat” 2007  Women’s Murder Club  Alexis Sherman  ”Blind Dates and Bleeding Hearts” 2008  The Cleaner  Rebecca Smith  ”Rebecca” 2009  Teho-osasto  ER  Megan  ”Old Times””I Feel Good”

 Lähteet 

 Aiheesta muualla 



  Rooney Mara NNDB:ssä

Luokka:Yhdysvaltalaiset näyttelijät
Luokka:Yhdysvaltalaiset muotisuunnittelijat
Luokka:Vuonna 1985 syntyneet
Luokka:Amerikanenglantilaiset
Luokka:Amerikansaksalaiset
Luokka:Amerikanirlantilaiset
Luokka:Amerikanitalialaiset
Luokka:Elävät henkilöt